als_Latn dik_Latn sag_Latn
Janë identifikuar vajzat që u takuan me Ervin Dalipaj dhe Juxhin Dautaj, pak para se ata të vriteshin. Edhe pse emrat e tyre nuk bëhen të ditur nga Policia, është zbardhur dëshmia e tyre. Vajzat kanë pranuar se janë takuar viktimat, në një karburant të zonës dhe kanë pirë kafe.
“Kemi pirë një kafe të katërt. I kërkuam Ervin Dalipajt që të na ndihmonte që të kalonim në kolaudimin e Durrësit një makinë. Pasi biseduam, ai na premtoi se do ta zgjidhte me disa të njohur të tij te kolaudimi. Na dha para që ne të dyja të shkonim të hanim një drekë si fillim, dhe pastaj do të ritakoheshim që të shkonim për makinën. Na thanë se do të shkonin te kolaudimi, kur u ndamë me ta. Por u kanë zënë pritë dhe nuk arritën dot të mbërrijnë atje”, janë shprehur në Polici dy vajzat, raporton Panorama.
Sipas të dhënave, vajzat kanë qenë mikesha të Dalipajt dhe Dautajt. “Me Ervinin dhe Xhinon njihemi prej disa kohësh, por thjesht shoqëroheshim me ta dhe nuk kishim dijeni për probleme konkrete të tyre në kohët e fundit”, kane deklaruar ato./dritare.net
als_Latn als_Latn als_Latn